वारंगल शहर के पुलिस आयुक्त जी सुधीर बाबू ने बताया कि हनमकोंडा के दो मंजिला घर की पहली मंजिल पर जिस समय यह घटना हुई, उस समय राजैया, उनकी पत्नी माधवी और बेटे अनिल कुमार वहां मौजूद थे। पुलिस ने राजैया, उनकी पत्नी और बेटे के खिलाफ खुदकुशी के लिए उकसाने का एक मामला दर्ज किया है लेकिन बताया कि इस सिलसिले में अभी तक कोई गिरफ्तारी नहीं की गई है। हालांकि वारंगल के एक थाने में पूछताछ के लिए उन्हें लाया गया है।